cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: PMK/186-1 /2015.  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2016. augusztus 30-ai rendkívüli nyilvános ülésére**

**Tárgy:** A „*Tudományos konferencia a V4 országokban zajló balneológiai kutatások elmélyítéséről, valamint speciális gyógyhatású programok kezdeményezése a balneoterápia területén*” c. projekt benyújtása a V4 országoknak szóló Visegrad Standard Grant program keretében - Hévíz szerepe a projektben.

**Az előterjesztő:** Papp Gábor polgármester

**Készítette:** Horváth Balázs pályázati ügyintéző

**Megtárgyalta:** -

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**TÁRGY ÉS TÉNYÁLLÁS ISMERTETÉSE**

**Tisztelt Képviselőtestület!**

A Visegrad Program Standard Grant típusú kiírásában Hévíz a „*Tudományos konferencia a V4 országokban zajló balneológiai kutatások elmélyítéséről, valamint speciális gyógyhatású programok kezdeményezése a balneoterápia területén*”, c. pályázattal kíván részt venni. Benyújtásának **határideje 2016. szeptember 1**. **közép-európai idő szerint 12.00 óráig.**

A projekt célja, hogy a balneológiai kutatásokról szóló nemzeti diskurzusoknak nemzetközi szinten is helyet adjon, valamint hogy a 2016 novemberében Hévízen megrendezésre kerülő balneológiai konferencia eredményeinek, tanulságainak megvitatása a többi V4 országgal közösen is megvalósulhasson. Ennek érdekében a projekt fő eleme egy nemzetközi balneológiai konferencia megszervezése Hévízen, melyre lengyel, szlovák, cseh és magyar szakértők kapnak meghívást. Cél, hogy ezen szakértők segítségével a projekt keretein belül további kutatási irányok kerüljenek feltérképezésre, valamint kidolgozásra kerüljenek új, speciális gyógyhatású programok.

A projekt 12 hónapos leforgása alatt először egy online kick-off meetingre kerül sor, melynek során a partnerek egyeztetik a projekt ütemezését. Ezek után a partnerek felkeresik hazájuk balneológiai szakértőit, hogy vegyenek részt a nemzeti szintű workshopokon, illetve segítsék a kutatás kidolgozását. A 2017 októberében Hévízen megrendezésre kerülő 30 fős konferencián, mely a projekt fő eseménye, az új kutatási irányok bemutatására, a jó gyakorlatok megosztására, valamint szoros együttműködések megkötésére kerül sor. Az előadók a projekt elején a Visegrád országokból bevont szakértők lesznek, azonban a konferencia nyitott más országok szakértői előtt is. Cél ugyanis a balneológiai gyógymódok megismertetése azon országokkal is, amelyekben az ilyen irányú gyógyítás még nem elterjedt.

A projekt résztvevői:

* Hévíz Város Önkormányzata mint vezető partner
* Projekt Partnerek:

1. Pöstyén önkormányzata (SK)
2. Polanica-Zdroj önkormányzata (PL)
3. Balneológiai Kutatóintézet (CZ)

A konferencia tervezett témái az alábbiak:

* fizikoterápia, balneoterápia, terápia alapú rehabilitációs kezelés különféle betegségek gyógyítására, gyógyászati előírások, a terápiás gyógymódszerek sikerességének meghatározása
* az eredmények átültetése az egészségügyi szférába
* a balneológiai kutatás eredményeire épülő oktatási programok kidoglozása, azok akkreditálása

Hévíz Város Önkormányzata közreműködik az alábbi feladatok megvalósításában:

* magyarországi balneológiai szakemberek megkeresése
* magyarországi workshop megszervezése, helyszín biztosítása
* nemzetközi konferencia megszervezése, helyszín biztosítása
* nemzetközi konferencia kiadványának összeállítása
* projektmenedzsmenti feladatok a pályázat ideje alatt

A **projekt teljes költségvetése** legfeljebb 21.000 EUR, ebből a tervezet szerint **Hévíz Önkormányzatának feladatai megvalósításához legfeljebb 12.000 EUR** összegnyi keret állna rendelkezésre. Az önrész ebből legfeljebb 2.700 EUR, amely leírható személyi költségként.

A projekt tervezett időtartama 2017. március - 2018. január.

Magyarország helyi önkormányzatairól szóló 2011. évi CLXXXIX. törvény 42. § 6. pontja alapján a képviselő-testület kizárólagos hatásköre a megállapodás külföldi önkormányzattal való együttműködésről.

Jelen előterjesztést, annak sürgős elfogadása miatt az Önkormányzat Szervezeti és Működési Szabályzatáról szóló 34/2014 (X.30) önkormányzati rendelet 61.§ (3) bekezdése értelmében bizottsági véleményezés nélkül terjesztem elő.

A fentiek alapján kérem a Tisztelt Képviselő-testületet az alábbi határozati javaslat elfogadására.

**HATÁROZATI JAVASLAT**

1. Hévíz Város Önkormányzat Képviselő-testülete az előterjesztésben foglaltakat megismerte és elfogadja.
2. A képviselő-testület egyetért, és egyben elrendeli, hogy a Visegrad Standard Grant program keretében a „*Tudományos konferencia a V4 országokban zajló balneológiai kutatások elmélyítéséről, valamint speciális gyógyhatású programok kezdeményezése a balneoterápia területén*” c. projekt kerüljön benyújtásra legfeljebb 21.000 EUR összköltségvetéssel, melyből a támogatás Hévíz Város Önkormányzatra vonatkozóan 12.000 EUR, a szükséges önerő mértéke legfeljebb 2700 EUR.
3. A képviselő-testület a pályázat megvalósításához a szükséges önerőt, legfeljebb 2.700 EUR, jelen árfolyamon 837.000 Ft, a Hévíz Város Önkormányzat 2016. évi költségvetéséről szóló 2/2016. (I.29.) számú rendelet 1/1. melléklet személyi juttatások és azok járulékai terhére biztosítja.

Felelős:     Papp Gábor polgármester

Határidő:   2016. szeptember 1.

1. **FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  | Az előterjesztés  készítője |  |  |
| Őry Rozália | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Bobák Fanni | Projektmenedzser  (HÉTFA) |  |  |
|  |  |  |  |